El jutjat obre judici a Fuset per l'accident del muntatge dels concerts de Vivers\nLa família de la víctima reclama cinc anys de presó per a l'edil per un delicte contra la vida i salut dels treballadors i un homicidi imprudent\nEl Jutjat d’Instrucció número 18 de València ha acordat l’obertura de judici oral al regidor de Cultura Festiva i portaveu de Compromís al consistori, Pere Fuset, i sis persones més, per l’accident laboral mortal en el muntatge de les graderies per als concerts de Vivers del 2017, en el qual va morir un treballador.\nL’instructor fixa per a l’enjudiciament de la causa el jutjat penal de València que correspongui per torn i acorda donar trasllat de les actuacions a les defenses perquè en el termini de deu dies formulin acusació. El jutjat, en una interlocutòria d’avui facilitada pel Tribunal Superior de Justícia del País Valencià, requereix als acusats perquè en vint-i-quatre hores presten fiança conjunta i solidària per import de 450.000 euros per a cobrir les responsabilitats pecuniàries que poguessin declarar-se.\nEn la interlocutòria, contra la qual no cap recurs en la majoria dels punts acordats, es declara la responsabilitat civil directa de les asseguradores i subsidiària dels promotors i, entre d’altres, també de l’Ajuntament de València. En aquest cas, fiscalia no acusa Fuset en entendre que no era encarregat de realitzar les obres ni el promotor, mentre que la família de la víctima reclama cinc anys de presó per a l’edil per un delicte contra la vida i salut dels treballadors i un homicidi imprudent.\nEl magistrat acorda de deduir testimoniatge per possible prevaricació – procediment similar a una denúncia – en els termes que, en aquest cas, sí havia demanat el fiscal respecte a Fuset. Aquesta part de la resolució sí pot ser recorreguda. L’instructor recull en la interlocutòria que, encara que no és precisa la deducció de testimoniatge, ja que en apreciar indicis de delicte qualsevol de les parts pot presentar denúncia, decideix fer-ho en haver-se concedit per part de Fuset l’explotació de serveis d’hoteleria a una part sense seguir un procediment competitiu ‘a canvi d’una barata o compensació il·legítima per assumir el muntatge de les graderies en l’escenari’.\nAquest nou procediment contra Fuset se cenyiria, segons van confirmar en el seu moment a Europa Press fonts judicials, a un delicte de prevaricació amb relació a la presumpta concessió comercial que va fer l’edil en els concerts de Vivers del 2017, de tres taulells de bar i cinc llocs de menjar, a canvi del muntatge de la graderia. Segons estima el ministeri públic, aquesta decisió va poder anar en contra de la Llei de Contractes del Sector Públic.


Arriba la 29a Marxa dels Arrossars de Pals!\nEn una jornada marcada per la germanor i l’esport, els participants podran triar entre el recorregut per a tots els públics, de 10 km, i un de més exigent, de 18 km.\nAneu escalfant les cames! Un any més, la vila de Pals serà escenari de la Marxa dels Arrossars, el consolidat esdeveniment lúdico-esportiu que arriba a la 29a edició en plena forma. La jornada, organitzada per l’Associació Cultural i Esportiva El Pedró amb el suport de l’Ajuntament, tindrà lloc el diumenge 8 de desembre.\nLa Marxa dels Arrossars de Pals arrencarà a les 8.30 h del matí des del Pavelló Esportiu de Pals. Com cada any, l’esdeveniment ofereix dos recorreguts: un curt de 10 km i un més llarg, de 18 km. Els dos circuits a peu estan pensats per a tots els públics i nivells. De fet, l’activitat va dirigida a tota la família i pretén ser, en cada edició, una festa esportiva on el bon ambient i el gaudi dels participants i assistents siguin els principals protagonistes.\nLes inscripcions es realitzaran el mateix dia, abans de la sortida, a les 7.30 h. El preu de la participació serà de 8 €. En acabar els recorreguts, hi haurà un servei de dutxes, la Botifarrada popular per recuperar forces i un sorteig de regals dels patrocinadors i col·laboradors de l’esdeveniment.\nL’Ajuntament de Pals us convida a participar en aquesta activitat esportiva i social. Per a més informació, podeu adreçar-vos a l’ACE El Pedró, a la seva web o enviant un correu electrònic a associacioelpedro@gmail.com. També podeu contactar amb l’Oficina de Turisme de Pals o trucar al telèfon 972 63 73 80.


NEVA DINS EL VIDRE: QUE TRANQUIL·LITZIN ALS TRIBUNALS ESPANYOLS ! o el conte de El "GUAPU", EL "XUNGU" I ELS "VAGUS"\nHola Quico, tenim una amics en comú, L'Assun i el Xavier i ens vam conèixer a Calafell aquest estiu.\nLa nostra estimada amiga m'ha fet arribar el teu bloc i, a partir d'ara el seguirem.\nUn abraçada i Feliç Any Nou...I als del constitucional que els donin per imbècils o imbecils!!!!\nJúlius ha dit...\nM'agradat molt la teva nota al teu bloc... casualment jo avui també he parlat del mateix tema en el meu...\nEns volen eliminar com a poble i ara toca atacar directament el català a l'escola però no podràn amb nosaltres!\nDoncs gràcies pels vostres comentaris i benvinguts!\nJa us recordo d'aquest estiu, Marissa, va ser poca estona però suficient... : )


Igualada redueix en 25 milions d'euros el seu deute en vuit anys mentre que Piera es manté en zero el 2018\nPujalt i Els Hostalets de Pierola són les viles anoienques amb un deute per habitant més alt\nDivendres, 26 juliol 2019. 03:00. Redacció AnoiaDiari.\nEl 2011 el deute de la ciutat d'Igualada estava per sobre dels 57 milions d'euros i ara aquesta motxil·la ronda sobre els 32 milions. La vila gran anoienca, i de Catalunya, menys endeutada és Piera.\nLes dades de finals de 2018 del Ministeri d'Hisenda refermen que l'Ajuntament d'Igualada continua rebaixant el seu deute. Aquest dimecres, Marc Castells, batlle, i Carlota Carner, regidora d'Hisenda, donaven a conèixer les xifres. S'ha reduït el seu endeutament fins als 32,5 milions d'euros, després d'arribar a un pic d'endeutament històric de 57,2 milions d'euros l'any 2012. Amb tot, les quantitats que deu la corporació municipal (que ara, a mitjans d'any són inferiors i continuen millorant) es mantenen entre les viles de la demarcació de menys de 40.000 habitants -i de més de 10.000- com la més alta. Són 823 euros per habitant.\nLa millora és clara respecte al 2017, quan es devien cinc milions d'euros més i el deute per habitant era de 100 euros més. Castells va destacar que Igualada està rebaixant el deute "més ràpid que mai", cosa que el porta a dir que les finances de l'Ajuntament "estan en les millors mans possibles". Sobre les seves polítiques, assegura que continuaran "en la línia de no estirar més el braç que la màniga i de fer les inversions que toquin". L'alcalde d'Igualada també va remarcar el fet que s'ha aconseguit rebaixar aquest endeutament sense deixar de fer inversions com les de l'antic edifici de la Teneria, el nou pavelló de les Comes, el Centre cívic nord o l'Anella verda, i la millora d'equipaments i infraestructures de la ciutat com el Fort de Sant Magí o l'Antic Escorxador.\nLes dades indiquen la totalitat de deute pendent de pagar que té l'Ajuntament procedent de préstecs a llarg i curt termini amb entitats financeres i\navals. La xifra inclou el deute de l'Ajuntament d'Igualada; del Consorci Sociosanitari d'Igualada; de l'empresa municipal SIMA; i de l'empresa Terrenys Av. Catalunya d'Igualada, SA ("que és la que encara està pagant el projecte del World Trade Center, que no es farà, però que encara s'està pagant"). El batlle remarca que "cal explicar als ciutadans la motxilla, la càrrega que teníem com a govern. El 2011 quan vàrem entrar a l'Ajuntament d'Igualada tots els indicadors economicofinancers estaven en vermell. Ara podem dir que tots aquests indicadors estan en verd".\nEls deutes de ciutats de proporcions similars, com Vilafranca o Vic, són menors que els d'Igualada. A la capital penedesenca el deute per habitant és de 262 euros; a Vic, 471 euros. Castells replica, sobre el nivell impositiu d'Igualada respecte a aquestes ciutats que "no només hi ha un IBI més alt per eixugar el deute, sinó que al revés d'aquestes capitals de comarca, els igualadins i igualadines no paguen taxa de clavegueram".\nLes altres viles de l'Anoia\nLa segona ciutat anoienca, Piera, té el deute a zero i és la ciutat d'aquest grup de viles entre 10 i 40.000 habitants de Catalunya menys endeutada. Ve dels quatre milions d'euros que es devien el 2010, un punt de partida més bo que el d'Igualada. El deute de Vilanova del Camí és de 3,19 milions d'euros -creix lleugerament- i el de Montbui baixa a 450.000 euros. En canvi, el de Masquefa creix en més d'un milió.\nEn el deute per habitant, Pujalt és el municipi amb una quantitat més gran. S'ha reduït en 400 euros, però el deute per càpita és de 3.062. Els hostaletencs són ara els segons anoiencs que més deuen: passen de 849 euros a 956 i, per tant, superen als igualadins. La Llacuna millora en matèria de deute i els seus habitants deuen 135 euros menys que l'any passat, ara 701.\nEls municipis que no deuen res, a més de Piera, són Argençola, Bellprat, el Bruc, Calonge, Jorba, Montmaneu, Orpí, Rubió, Sant Pere Sallavinera, Sant Martí de Sesgueioles, Miralles, Vallbona i Veciana.\nL'Anoia és la segona comarca amb més aturats de "molt llarga durada"\nJoves universitaris d’arreu del món converteixen l’Anoia en un hub d’investigació del motor\nLa sectorial immobiliària de la UEA celebra una sessió sobre prevenció de blanqueig de capitals\n1 Espectacular accident al carrer Girona d'Igualada 4218 lectures\n2 El "miracle" de l'ermita i el castell de Queralt 2246 lectures\n3 Els Mossos i la policia igualadina detenen dos homes que entraven a pisos amb el mètode del 'bumping' 1838 lectures\n4 Admeten a tràmit una querella d'una associació de la Guardia Civil contra Alba Vergés 1435 lectures\n5 Mor la ceramista igualadina Milós Gras 1302 lectures\n6 La Festa Major d'Igualada constarà de 70 actes, però "segueix pendent de la normativa del moment" 1110 lectures\n9 L'Ajuntament assegura que la possibilitat de l'aparcament a l'hort de l'Asil "només està en estudi" 1051 lectures


Som un equip multidisciplinari i trilingüe en els sectors del disseny gràfic, la comunicació i el desenvolupament de webs i apps. Comptem amb més de 30 anys d’experiència desenvolupant projectes d'èxit. Disposem d’una gran xarxa de col·laboradors especialitzats en àmbits molt concrets del camp de la comunicació que ens permeten garantir qualitat i professionalitat.\nAvda Barcelona 30.\n08700 Igualada /BCN/\n+34 000 57 23\nHorari: 09.00h a 20.00h\nJORDI MAGAÑA, amb domicili a l'avinguda Barcelona, 30 d'Igualada, amb N.I.F. nº 46586082L, és la responsable del tractament de les dades personals que vostè ens proporciona i es responsabilitza de les referides dades personals d'acord amb la normativa aplicable en matèria de protecció de dades.\nLes dades que recopilem sobre vostè s'emmagatzemen dins de l'Espai Econòmic Europeu («EEE»). Qualsevol transferència de les seves dades personals serà realitzada de conformitat amb les lleis aplicables.\nLes seves dades poden ser compartides per JORDI MAGAÑA. Mai passem, venem ni intercanviem les seves dades personals amb terceres parts. Les dades que s'enviïn a tercers, s'utilitzaran únicament per oferir-li a vostè els nostres serveis. Li detallarem les categories de tercers que accedeixen a les seves dades per a cada activitat de tractament específica.\nDret d’accés: Qualsevol persona té dret a obtenir confirmació sobre si a JORDI MAGAÑA estem tractant dades personals que els concerneixin, o no. Pot contactar a JORDI MAGAÑA que li remetrà les dades personals que tractem sobre vostè per correu electrònic.\nDret de portabilitat: Sempre que JORDI MAGAÑA processi les seves dades personals a través de mitjans automatitzats sobre la base del seu consentiment o a un acord, vostè té dret a obtenir una còpia de les seves dades en un format estructurat, d'ús comú i lectura mecànica transferida al seu nom o a un tercer. En ella s'inclouran únicament les dades personals que vostè ens hagi facilitat.\nDret de rectificació: Vostè té dret a sol·licitar la rectificació de les seves dades personals si són inexactes, incloent el dret a completar dades que figurin incomplets.\nVostè té dret a obtenir sense dilació indeguda la supressió de qualsevol dada personal seva tractada per JORDI MAGAÑA a qualsevol moment, excepte en les següents situacions:\n* té un deute pendent amb JORDI MAGAÑA, independentment del mètode de pagament\nDret d’oposició al tractament de dades en base a l’interés legítim: Vostè té dret a oposar-se al tractament de les seves dades personals sobre la base de l'interès legítim de JORDI MAGAÑA. En aquest cas, JORDI MAGAÑA no seguirà tractant les dades personals tret que puguem acreditar motius legítims imperiosos per al tractament que prevalguin sobre els seus interessos, drets i llibertats, o bé per a la formulació, l'exercici o la defensa de reclamacions.\nDret d’oposició al marketing directe: Vostè té dret a oposar-se al màrqueting directe, incloent l'elaboració de perfils realitzada per a aquest màrqueting directe. Pot desvincular-se del màrqueting directe en qualsevol moment de les següents maneres: *seguint les indicacions facilitades a cada correu de màrqueting\nDret a presentar una reclamació davant d’una autoritat de control: Si vostè considera que JORDI MAGAÑA tracta les seves dades d'una manera incorrecta, pot contactar amb nosaltres. També té dret a presentar una queixa davant l'autoritat de protecció de dades competent.\nDret a limitació en el tractament: Vostè té dret a sol·licitar que JORDI MAGAÑA limiti el tractament de les seves dades personals en les següents circumstàncies:\n* si vostè s'oposa al tractament de les seves dades sobre la base de l'interès legítim de JORDI MAGAÑA. En aquest cas JORDI MAGAÑA haurà de limitar qualsevol tractament d'aquestes dades a l'espera de la verificació de l'interès legítim.\n* si vostè reclama que les seves dades personals són incorrectes, JORDI MAGAÑA ha de limitar qualsevol tractament d'aquestes dades fins que es verifiqui la precisió dels mateixos.\n* si el tractament és il·legal, vostè podrà oposar-se al fet que s'eliminin les dades personals i, en el seu lloc, sol·licitar la limitació del seu ús.\n* si JORDI MAGAÑA ja no necessita les dades personals, però vostè els necessita per a la formulació, l'exercici o la defensa de reclamacions.\nExercici de drets: Ens prenem molt de debò la protecció de dades i, per tant, comptem amb personal de servei al client dedicat que s'ocupa de les seves sol·licituds en relació amb els drets abans esmentats. Sempre pot posar-se en contacte amb ells a info@jordimagana.com\n(0034) 93 000 57 23\n© Copyright 2018 Jordi Magaña. Tots els dret reservats\nAvda. Barcelona 30 Igualada Barcelona. CAT


1 min. Palma 30/03/2015 16:34\n651x366 Nadal, imatge de la nova campanya del Ministeri d'Agricultura Nadal, imatge de la nova campanya del Ministeri d'Agricultura\nEl tennista mallorquí Rafel Nadal serà el protagonista d'una campanya de promoció d'aliments espanyols al món, impulsada pel Ministeri d'Agricultura, Alimentació i Medi Ambient, i que avui ha estat presentada per la seva titular, Isabel García Tejerina.\nLa campanya porta per títol 'Nascut a Espanya. Admirat al món' i es desenvoluparà durant dos anys. "El sector agroalimentari espanyol és un número 1 al món i volíem la imatge d'un número 1 com Rafel Nadal perquè fos el nostre millor ambaixador a escala internacional; és la millor imatge de la nostra millor Espanya", ha assenyalat la ministra.\nSegons ha destacat, la campanya utilitzarà els valors positius que han engrandit el tennista i que també són els que ofereix el sector alimentari al món, com la passió per les coses ben fetes, la cerca per la perfecció, la constància i l'esforç en el treball, l'afany de superació i el compromís amb el seu origen, la seva terra i la seva gent.\nHa recordat la ministra que el 2009 Nadal va ser designat ambaixador honorari de la Marca Espanya per la seva contribució a l'enfortiment de la seva imatge a l'exterior i que ha rebut el premi Príncep d'Astúries dels Esports.


Identitat corporativa – Sindic de greuges\nEn aquest apartat podreu consultar tots els aspectes relatius a la imatge corporativa del Síndic de Greuges de la Comunitat Valenciana. Les normes detallades a continuació hauran de ser respectades a l’hora d’utilitzar la simbologia d’aquesta institució en els diversos treballs i materials.\nProporcions del logotip del Síndic de Greuges de la Comunitat Valenciana. Prenem com a referència l’alçària de la lletra ‘A’ de la paraula “Valenciana”; a aquesta alçària, l’anomenem ‘n’, per a determinar les proporcions que han de mantindre els elements del logotip.\nÀrea de respecte\nL’àrea de respecte és l’espai mínim que ha d’existir entre el logotip i l’element més pròxim. Ha de ser quatre vegades ‘n’ (altura de la lletra ‘A’ de la paraula “Valenciana”) a cada extrem del logotip.\nC:50 M:100 Y:100 K:0\nC:10 M:0 Y:0 K:80\nC:6 M:8 Y:66 K:1\nC:86 M:41 Y:0 K:0


Lluís Marín cau en quarts de final i acaba 14è el Mundial\nATV Memòries d'arxiu: Modus Vivendi, amb Àlex Lliteras: Les drogues\nEsports » Neu 01 de febrer, 2019\nLluís Marín ha estat eliminat aquest divendres a la tarda als quarts de final del Mundial de boarder cross que es disputa a l'estació nord-americana de Solitude, a Utah. Malgrat la decepció per la caiguda, Marín ha acabat en una meritòria 14a plaça el campionat del Món.\nLluís Marín ha sortit amb determinació i ha aconseguit superar els vuitens de final, sent segon en un descens emocionant. Marín ha accedit a quarts de final al costat d'Alex Pullin. En aquesta ronda també l'esperaven Lucas Eguibar i el canadenc Baptiste Brochu. A pocs metres de la sortida Marín ha patit una caiguda i ha perdut qualsevol opció d'accedir a semifinals. Al final gust agredolç per la caiguda però alegria per aconseguir acabar un Mundial entre els setze millors del món.\nTorna la Copa del Món per a Mireia Gutiérrez\nAquesta no és l'única cita important del cap de setmana relacionada amb la neu. Mireia Gutiérrez disputa aquest dissabte a Maribor una altra prova de la Copa del Món en eslàlom. La primera mànega està programada a les 10 hores.\nActivitat també en la Copa del Món d'esquí de muntanya\nPer últim, els membres de la FAM tornen a tenir prova de Copa del Món d'esquí de muntanya, a França. Aquest dissabte es disputarà la prova individual i diumenge l'esprint.\nLa tenista resident Georgina Garcia prepara la tornada a la competició\nL'ús de mascaretes es redueix a l'aire lliure amb l'arribada de l'estiu\nLes agències de viatges demanen al Govern que allargui les suspensions temporals fins als primers mesos del 2021


Camil Arcarazo: "La música m'ha donat focus, un lloc d'arribada"\nAquest matí hem esmorzat amb el guitarrista i contrabaixista Camil Arcarazo.\nMaria Alba Carmona: "Si no fos per Juan Manuel G. Lumbreras, avui no treballaria a Zuric"\nUn esmorzar amb l'oboista Maria Alba Carmona, que ja fa 10 anys que és segon oboè i corn anglès de la Philharmonia Zürich i de l'orquestra La Scintilla d'instruments històrics.\nÒscar Boada: "El disc de La Marató és una oportunitat excepcional pel Cor Vivaldi"\nAquest matí hem esmorzat amb Òscar Boada, pianista i director del Cor Vivaldi - Petits Cantors de Catalunya.\nDalmau González: "Molta gent, quan parla de música, erra. És abstracta i no és fàcil descriure-la"\nAquest matí hem esmorzat amb Dalmau González, un tenor amb una llarga trajectòria internacional.\nUn esmorzar amb Gabriel Amargant, clarinetista, saxofonista, compositor i professor del Conservatori del Liceu.\nCarles Paytubí: "Cada capítol de la meva novel·la té una música que l'il·lustra"\nUn esmorzar amb Carles Paytubí, metge especialista en medicina interna, que aquest any ha publicat la seva primera novel·la històrica: "El misterio del pergamino Florentino".


L’exemplar de la Biblioteca de l’Ateneu Barcelonès (BAB) forma part de l’edició de les obres completes de la qual va tenir cura la parisenca Germer Baillière . De la primera edició de l’obra se n’havia fet càrrec Michel Lévy Frères el 1860. En tenim constància a la BAB des de ...\nL’exemplar de la Biblioteca de l’Ateneu Barcelonès (BAB) forma part de l’edició de les obres completes de la qual va tenir cura la parisenca Germer Baillière. De la primera edició de l’obra se n’havia fet càrrec Michel Lévy Frères el 1860. En tenim constància a la BAB des de 1886-1887.\nAmb Merlin l’enchanteur Quinet revenia al gènere de l’epopeia, que ja havia practicat a bastament els anys 1830’s amb Ahasvérus (1833), Napoléon (1836) i Prométhée (1838). L’obra s’inscriu, doncs, en la línia de la seva creació més literària, i per bé que també conté una dosi important de simbolisme i misticisme, palesa un tractament i un to més familiar i irònic que les anteriors.\nEl mateix autor afirma en el prefaci haver tardat prop de trenta anys a definir el pla de l’obra i set a executar-lo. Quinet es val d’aquesta figura del cicle artúric, amb l’aspiració de posar en mans dels francesos una vasta creació literària que condensi el geni i la trajectòria del seu poble. L’obra, epopeia en prosa que es composa de vint-i-quatre cants, esdevé vehicle d’expressió del seu pensament polític i religiós mitjançant motius al·legòrics.\nTítol Merlin l'enchanteur\nData de publicació [1863?]


La Música de l'Escola: d’octubre 2008\nLa Cançó de la Classe del Peixos\nJa ha arribat la tardor i com sempre en Pepe està a l'aguait de tot, hem après una cançó xul·líssima sobre la tardor, si clicau aqui tindreu la lletra i si clicau aqui sentireu la cançó.\nPublicat per Josep Piris Juaneda dia 31.10.08\nFlauta pels de 5è\nVos deix un exercici per practicar les notes si-la (no l'hem fet a classe però és molt fàcil). Per tenir la partitura i l'àudio a la vegada, feis clic en el botó de la dreta i pitjau ...obre l'enllaç en una pestanya nova o també ...abre el enlace en una pestaña nueva\nSi no els pots sentir potser te manca aquest programa (demana as papà o sa mamà que te l'instal·li)\nPartitura: clica damunt la foto\nEl Picapedrer (la de classe)\nPublicat per Josep Piris Juaneda dia 21.10.08\nPer a tots els fillets i filletes d'Educació Infantil\nAquest és el material d'audio que empram a la classe de música. Tots els Volums de Jo sé una cançó. també Tot Sona de Dàmaris Gelabert\nAquest dos disc són de Dàmaris Gelabert\nA qui l'interessi aquesta és la plana web\nPublicat per Josep Piris Juaneda dia 20.10.08\nAqui vos deix sa cançó de segon, totes les notes de l'escala\nUna altra cançó Ai Bandis! La Banda de úsica vol fer una cançó...\nUna dansa, El ballet del Rotlletó. Com veureu no tenim massa espai per dansar dins l'aula, però ho intentam. Clica aquí per veureu en mida grossa. Com dic sempre, comentau i expressau-vos, és una manera de millorar TOTS.\nPublicat per Josep Piris Juaneda dia 9.10.08\nEls fillets i filletes de quart han començat a aprendre que ès ÒPERA. Ho fan a través de l'obra de Wolfgang "Amadeus" Mozart. A mesura que vagin avançant "penjaré" les audicions perquè pogueu cantar a ca vostra.\nZu Hilfe (Tamino i la serp)\nVos deix els videos de cada part, els podeu descarregar (teniu paciència, són arxius grossos)\nPer descarregar pitjau damunt l'enllaç amb el botò dret i clicau damunt desa l'enllaç al disc\nEntrada de Papageno\nO també només Veure\nPublicat per Josep Piris Juaneda dia 2.10.08\nPer a tots els fillets i filletes d'Educació Infan...


Des de l'inici de la pandèmia han perdut la vida 403 persones i se n'han contagiades 23.550\n2 min. Palma 25/11/2020 13:52\n651x366 Procediment per fer una de les proves per detectar el coronavirus. / ISMAEL VELÁZQUEZ Procediment per fer una de les proves per detectar el coronavirus. / ISMAEL VELÁZQUEZ\nLa Conselleria de Salut ha informat que en les darreres 24 hores s'han fet 3.909 proves diagnòstiques i, d'aquestes, 138 han donat positiu en coronavirus. Aquesta xifra suposa que la taxa de positivitat està en un 3,53%, la més baixa dels darrers quatre dies. A més, han notificat la mort d'una persona més a causa del virus i la xifra total ascendeix a 403.\nEls casos actius de covid-19 han augmentat respecte d'aquest dimarts i n'hi ha 3.800. A més, la Conselleria ha informat que han notificat al Ministeri de Sanitat 192 casos més (la xifra oficial s'enfila fins a 23.550) i 163 altes epidemiològiques.\nLa situació en els hospitals de les Balears es manté respecte d'aquest dimarts, ja que les persones que estan en Unitats de Cures Intensives (UCI) no s'han incrementat i es mantenen en 54. El nombre d'ingressats a planta ha descendit i se situa en 221. En aquests moments hi ha 91 professionals sanitaris que estan contagiats i 196 que estan sota vigilància per haver estat en contacte estret amb un contagiat.\nA les residències de gent gran hi ha 67 usuaris contagiats, 61 dels quals estan hospitalitzats, i 69 treballadors amb el contagi actiu. D'ençà que va començar la pandèmia, a les residències han mort 192 persones.


“Si arribes al moment de passar por, vas malament”\nTé 19 anys, acaba de començar la carrera d’arquitectura i és un dels membres del programa de joves pilots de l’ACA. Lligat a l’automobilisme des de ben petit, ha estat segon a la Pujada a Gironella i ja pensa en el futur.\nActualitzada 15/09/2021 a les 12:11\nAcaba de ser segon a la seva categoria a la Pujada a Gironella. Satisfet?\nA mitges. Per un costat, sí, perquè vaig fer una bona cursa i un pilotatge bo, però quedar a cinc dècimes del podi absolut no fa gaire gràcia.\nCreia que podia fer una bona actuació perquè teníem la cursa força treballada i sabíem quines eren les nostres possibilitats. No va ser cap sorpresa.\nDiu que no està gaire content, això demostra que té ambició.\nSí, per mi quedar-me tan a prop és una motivació per seguir treballant i tenir constància per poder millorar aquests resultats.\nEl mes vinent participarà al FIA Masters amb l’equip d’Andorra.\nÉs una cursa que tinc moltes ganes de fer i començar a treballar i entrenar perquè em fa molta il·lusió. És una competició que es fa cada dos anys per països i estic molt content que l’ACA hagi pensat en mi.\nTé definit el calendari fins a final d’any?\nSí, abans del FIA Masters faré una cursa més, i posteriorment acabaré l’any amb dues proves més, una a Ullastrell.\nQuin és el punt fort del seu pilotatge?\nMés que del pilotatge, crec que és la manera constant de treballar amb l’equip, amb molt esforç i ganes. Intento absorbir el màxim d’informació.\nQuè significa entrar al programa de joves pilots de l’ACA?\nÉs un gran suport, perquè entrar sol en aquest món és molt complicat i estic molt agraït de tenir aquesta ajuda.\nAcaba de marxar a estudiar a fora. És difícil de compaginar?\nHo haurem de veure, però crec que si el que faig a la pista quant a treball i constància ho porto a la universitat també, tot es podrà compaginar.\nD’on li ve la passió per l’automobilisme?\nEl meu pare ja era pilot i jo sempre n’he volgut ser. Vaig començar amb karts i ho vaig deixar. A principi d’any em va arribar l’oportunitat per part de l’ACA i no m’ho vaig pensar.\nHa arribat a passar por?\nNo. Si arribes al moment de passar por, vas malament. S’ha de tenir respecte, això sí, però amb confiança en tu mateix i les teves habilitats has de tirar endavant.\nLi agradaria provar altres disciplines?\nM’agradaria provar algun monoplaça.\nM’agradaria ser pilot de fórmula, però s’ha de ser realista i sé que és complicat.


Entrevista: Hemisfèria.cat | Barcelona + Sostenible\nInfo B+S 224\n“Des dels diaris i el periodisme s’ha de promoure la igualtat, l’ecologia i el gènere com a temes de portada”. Abel Cobos, d’Hemisfèria.cat.\n- A què es dedica la teva organització?\nHemisfèria.cat és periodisme internacional sense nords ni suds, en llengua catalana i amb perspectiva de gènere.\n- Per què ha d’existir una organització com la teva a Barcelona? Quina és la seva aportació?\nHemisfèria és un mitjà de comunicació independent que treballa amb informació de proximitat per a donar una cobertura global del periodisme internacional. Treballem amb fonts directes, sobre el terreny, amb un bagatge sobre el context i les causes del conflicte, fem un periodisme reposat.\nLa nostra aportació va dirigida al panorama mediàtic barceloní i català. El nostre plantejament de la informació pot resultar molt enriquidor per a la ciutat de Barcelona, ja que ens permet acostar les realitats transnacionals amb perspectiva de gènere als ciutadans i ciutadanes catalanoparlants, tot oferint un servei de qualitat inèdit en l’escena periodística catalana.\n- Quan i com vau conèixer B+S? Què us va fer participar-hi?\nVam conèixer B+S per relacions laborals dels membres de la redacció. Vam decidir que un projecte com el nostre havia de formar part d'aquesta interessant xarxa en tant que el nostre compromís per una informació ètica també inclou esborrar els silencis mediàtics respecte a l'abús que es fa a escala global i de forma sistemàtica del nostre planeta i de les poblacions més vulnerables arreu del globus.\nSignar un compromís per la sostenibilitat a escala local per promoure i participar dels canvis globals és una perspectiva que casava a la perfecció amb el plantejament del nostre periodisme internacional amb perspectiva local: del terreny al lector, sense passar per interessos d'Estats, tan sols de les persones, la ciutadania i, en definitiva, de la vida.\n- De què us serveix formar-ne part? Què trobeu a faltar o milloraríeu?\nEns serveix per conèixer iniciatives sorgides des de Barcelona i descobrir altres entitats amb un tarannà similar al nostre. Podem fer networking i trobar aliances i col·laboracions per tractar temes que hagin estat silenciats a la premsa.\nAixí i tot, trobem en falta una certa «internacionalització» de la xarxa. Creiem que pel nostre periodisme internacional, si es fessin connexions amb altres xarxes similars d’altres ciutats d’arreu del món, podríem obtenir molta més informació i contactes per promoure als nostres continguts la sostenibilitat sobre la que s’erigeix la xarxa.\n- A la pràctica, com treballeu per ser més sostenibles? Quins són els vostres principals eixos de treball en aquest sentit?\nEl nostre principal eix de treball és la divulgació, donar visibilitat a totes les problemàtiques a què tenim abast informatiu. Volem conscienciar els lectors i lectores catalanoparlants perquè coneguin aquestes realitats i constitueixin una opinió pública que pressioni les autoritats perquè combatre-les sigui una prioritat en les polítiques.\n- Heu encetat alguna iniciativa o projecte amb alguna altra entitat de la xarxa B+S des que us hi vau incorporar?\nDesgraciadament, no s’ha formalitzat cap projecte seriós ni cap col·laboració a llarg termini, però ens agradaria explorar més la xarxa i poder trobar aliances informatives que ens permetin explicar més històries i situacions.\n- Què és el que més t'enorgulleix de la teva feina?\nSentir que les persones descobreixen noves realitats a les quals sense la meva aportació no haurien arribat. El periodisme neix per denunciar injustícies, i sentir que més persones s’uneixen a la causa que jo mateix estic denunciant, m’omple de satisfacció. Em demostra que no som pocs els que volem un món millor.\n- Quin eslògan o notícia t'agradaria sentir en un futur sobre sostenibilitat?\nNo se m’acut cap “eslògan” que vulgui sentir. Però sí que sé moltes notícies que no vull llegir més: no vull que activistes per la terra siguin assassinats, que defensor mediambiental sigui la professió més perillosa del món, no vull que els recursos siguin mercantilitzats, o que el gènere i la classe determinin l’accés a les condicions bàsiques per viure, no vull que la Terra no pugui ser gaudida per tots els éssers vius en equitat.\nUn futur sostenible ideal és aquell en el que el capitalisme no trafica ni mercantilitza els països, nacions, comunitats, recursos i ecosistemes. Un futur realment sostenible és aquell que conviu en equitat amb tots els substrats de la vida.\n- Ens podries proposar una acció de millora en el present per arribar a un futur més sostenible?\nDes dels diaris i el periodisme, s’hauria de promoure la igualtat, l’ecologia i el gènere com a temes de portada. És ridícul i inhumà que el futbol i l’esport obri més capçaleres que no pas l’estat del medi ambient o les injustícies estructurals del sistema. Aquests temes, de vital importància per a un futur sostenible, tan sols arriben com a temes destacats quan són efemèrides concretes (dia de la terra, dia de la dona, etc.). Cal crear una opinió pública que reclami més polítiques per pal·liar les injustícies, i per això mateix s’han de prioritzar tots aquests temes a les grans capçaleres.


El mar és el camí: 01/09/09 - 01/10/09\nAmb el tema “Singladures d’estiu: imatges i comentaris” va començar fa dos dissabtes la tercera temporada de tertúlies marineres que organitza l’associació La mar d’amics de Palamós. En edicions anteriors les tertúlies es feien a la Casa del Mar palamosina, però aquest any s’han traslladat a un escenari molt original: la bodega del bergantí Cyrano (nom nou del Sea Star), amarrat al port de Sant Feliu de Guíxols. La propera tertúlia, que es farà el 17 d’octubre, em toca de prop perquè tractarà de l'slow sailing, una manera d’entendre la navegació que l’amic Jordi Salvador ha traduït molt encertadament per “Navegació tranquil•la”.\nCom vaig explicar en una entrada anterior, això de l’slow sailing s’inspira en la filosofia de l’anomenat Moviment slow, que té per objectiu viure la vida més pausadament, assaborint les coses amb tranquil•litat i gaudint plenament de cada moment. A partir d’aquesta idea se’m va acudir el “Manifest de l’slow sailing”, que vol ser una proposta per gaudir del mar i de la navegació amb tranquil•litat. Al principi, el manifest constava de deu punts. Però després, en els comentaris, alguns de vosaltres us vau declarar partidaris de les regates, argumentant que són una bona escola de navegació, i hi vaig incloure un nou punt al respecte. Vet aquí perquè s’ha convertit en un decàleg d’onze punts! Serà un plaer que els comentem entre tots en la tertúlia del 17 d’octubre i fins i tot, a partir de l’intercanvi d’experiències, és possible que en surtin de nous.\nManifest de la navegació tranquil·la (2.0)\n7.- No t’aferris a canya o a la roda. Cedeix el timó a algun tripulant i deixa’t portar. Quant temps fa que no t’estires a coberta o seus a proa amb els peus penjant? Si vas sol, amarra el timó, equilibra el vaixell amb les veles i deixa’t portar. Confia en la tripulació i en teu vaixell.\n(Foto: Lino Prieto)\n8.- Escriu un diari de navegació. Descriu amb detall les sortides que facis i anota les sensacions que experimentes. Així conservaràs les emocions de cada sortida i les podràs reviure molt de temps després. Comparteix aquestes experiències i emocions amb altres persones a través d’un bloc com aquest o com et sembli millor.\n9.- Fes regates, si t’agraden, però no pensant en el premi, sinó perquè regatejant aprens a conèixer millor el mar, el teu vaixell i a tu mateix. No hi ha premi més estimulant que aquest aprenentatge.\n10.- No abandonis el teu vaixell, ell mai no ho faria.\n11.- Contempla el mar una estona cada dia, impregna’t de la seva energia i emporta-te-la allà on vagis.\nUs apunto les dates de les properes tertúlies mariners, que es fan el tercer dissabte de cada més, de 17 a 19 hores. Trobareu una explicació detallada dels continguts a la web de La mar d’amics.\n17/10/2009.- Slow sailing (navegació tranquil•la)\n21/11/2009.- Reserva marina de les Illes Formigues\n19/12/2009.- Cinema i patrimoni marítim\n16/01/2010.- Construcció amateur d’embarcacions\n20/02/2010.- Vela tradicional i art\n20/03/2010.- Instruments de navegació: ahir i avui\n17/04/2010.- Les regates de vela llatina a debat\n15/05/2010.- Seguretat i salvament marítim\n19/06/2010.- Equipament bàsic de les barques\nEtiquetes: Cyrano, La Mar d'Amics, Slow sailing, tertúlies marineres


Coses "normals" a l'hort ⋆ PicaronaBlog\nEntrada anteriorAvui fa 20 anys…Següent entradaConcurs d’horts al Twitter\n2 pensaments a “Coses “normals” a l’hort”\n15/04/2015 a les 9:58 AM\nEstava mirant els possibles problemes que pot presentar l’hort perquè en tinc un i no sé trobar enlloc si és normal o què he de fer… El cas és que acabo de plantar (fa tres dies), i he plantat mongetes, tomaqueres, pebroteres i enciams. I no sé perquè però els enciams s’han quedat moixos… des de l’endemà que els vaig plantar, i no sé si és que els falta aigua o els n’hi sobra o he d’esperar a que s’adaptin a la terra o què passa…\nAra per ara estic regant a primera hora del matí (quan encara no ha sortit el sol) i a última hora (quan ja no hi ha sol). De moment no he vist que millorin, i ahir vaig veure que algunes tomaqueres i mongeteres els passa el mateix, estan moixes…\nSaps què he de fer?\n21/04/2015 a les 9:03 AM\nEm temo que estas regant massa, i es deuen estar ofegant literalment. Encara no fa tanta calor com per necessitar dos regs diaris.\nSi enterres el dit al substrat, hi notes humitat? Et recomano suspendre totalment el reg, deixar que s’assequi el substrat i si segueix fent calor, d’aqui a un parell de dies tornar a enterrar el dit. Si el notes sec, ja podras regar.\nDe moment amb un reg cada dos dies i pel matí, n’hi hauria d’haver prou. Són plantetes bebé que necessiten humitat però no tanta aigua.


Podis i odis | Reflex irreflexiu\nEnviat per: oriolvidal | 18/09/2007\nPodis i odis\nAra mateix tinc uns veïns imbècils discutint-se i fent l’idiota, i són les 2:13 de la matinada. I per més que em faci vergonya compartir l’espècie humana amb ells, no deixaré de mantenir bons records del meu barri quan me’n vagi. Serà que sóc un sentimental o serà que sóc un bonafé. Però seré jo.\nDic això per la postura -quan no impostura- davant un èxit o un fracàs de les seleccions espanyoles. La merescuda victòria de Rússia a l’Eurobàsquet i, per tant, el maracanazo no menys treballat d’Espanya, han estat celebrats amb entusiasme per no poca gent que conec. El principi d’acció-reacció funciona en això de les emocions polítiques i més quan molts en fan una raó per a la seva existència: ho comprenc. Més encara quan veus tota l’anormalitat folklòrica que acaba convertint qualsevol espectacle esportiu, per brillant que sigui, en una esperpèntica passarel·la de melics. I la temptació d’identificar-te amb els dissidents ja és total quan observes la parafernàlia cavernària, el xovinisme recalcitrant i la pèrdua de la vergonya i el seny a nivells manicomials.\nPerò ja els dic: ara mateix encara tinc uns veïns imbècils discutint-se i fent l’idiota, i són les 2:19 de la matinada. I per més que em faci vergonya compartir l’espècie humana amb ells, no deixaré de mantenir bons records del meu barri quan me’n vagi, i sempre i quan acabi pirant. Serà que sóc un sentimental o serà que sóc un innocent. Però segur que seré jo.\nI jo no culpo -perquè no em surt així- els germans Gasol, ni la Bomba, ni en Rudy ni tan sols Mumbrú del que passa o deixa de passar en aquest tros nostre del mapa. És més: tampoc tinc res a recriminar a Calderón, a Carlos Jiménez o al Berni Rodríguez -de fet, a aquest pobre, ni així de bola li han donat. I és que, contraposat a la subcultura de l’astracanada futbolera, el bàsquet és una cosa sana. La seva gent respecta els himnes, fins i tot els que t’han vençut de forma cruel. I en aquest matís, en el mínim respecte per la litúrgia, en el triomf del protocol sobre les protobèsties, hi trobo jo la diferència. L’esport: l’abraçada entre rivals després de la batalla. Just el que el combat de símbols mira de prostituir sempre.\nPer tot plegat, però també perquè potser jo anava a sopar i dormir tan tranquil fos quin fos el resultat, no maldic ningú en aquesta història ni aplaudeixo res més que sí, la glòria justa de Kirilenko… però també la humanitat victoriosa dels derrotats, capaços d’acceptar la genuflexió humil sobre l’adversari i els seus propis dimonis. On no hi ha prepotència no pots condemnar les fanfàrries i les etiquetes penjades des del circ que tots plegats alimentem. Així que, una vegada més, des de la terra estranya del gris que tant de color dóna enmig de maniqueïsmes encesos, ho diré, lliurement condemnat a la malinterpretació per part d’uns i d’altres: felicitats i gràcies, nois.\n« Empatx setmanal\nPostal d’amor des de Maputo »\nHo dic d’entrada: el bàsquet no em diu massa cosa. I tinc bons amics i excompanys de feina basquetbolistes. Però em deixa indiferent. Com també em deixa indiferent si el Gasol i companyia juguen en una selecció o en una altra. De fet no els toca més remei que fer-ho. Per damunt de tot són esportistes i la selecció a la qual pertanyen els ve donada pel seu contracte en el moment de néixer en un territori on no es respecta ni es deixa conviure en la diferència. Els esportistes són això, esportistes. I sobradament saben que malgrat les idees que tinguin estan lligats a competir amb la selecció que els mana, si no ho fan han begut oli.\nPerò això no treu que persones com jo, que ni ens va ni ens ve el bàsquet, no ens sentim identificats amb una selecció, per molt campiona que sigui, que no ens representa. Si hagués estat aficionat al bàsquet, senzillament hagués contemplat el partit entre Espanya i Rússia com un gran partit entre dos equips que apleguen grans jugadors, i per tant com un espectacle. Per dir-ho planer, com si s’hagués enfrontat Mònaco amb San Marino, salvant òbviament les distàncies. El que més em fot és que encara no hagi pogut expressar què sento en el moment que em veig representat per un equip que considero el meu. Una frontera massa fina entre política i sentiments.\nBy: albert on 18/09/2007\nUna visió molt assenyada, Albert. I com bé has dit al bloc “trist, però cert”, la resposta no pot ser a veure qui la fot més grossa. Això, per desgràcia, passa sovint avui dia amb els comentaristes esportius. Hi ha una certa competència per veure qui té l’ocurrència més impactant i acaba surtint més als zappings. I el problema és que després hi ha massa ramat que traga el que li llencis… i passa el que passa. De la conya sana i divertida passem als odis i a les visceralitats i no hi ha punt de retorn.\nBy: oriolvidal on 19/09/2007\nQue fa uns dies que engego la tele a quarts de set del matí (jo que em pensava que la tele no existia fins al migdia…) i no et veig!!!\nNo em vas dir que matinaves?\nPel que fa a la Ñ de bàsquet, que es fotin.\nBy: reflexions en català (marc) on 19/09/2007\nei, ara l’oriolo fa tardes!\nOju amb en Reflexions, que ara porta pipa…\nSi no canvien molt les coses, l’Oriolo s’estarà una època sense matinar. Ara ja se’l pot veure de les 17h fins les 5h, un horari tan descabellat que ni el més innocent dels catalans pot deixar de sospitar que aquests del 3/24 no s’hi estan tantes hores, a la tele. Vols dir que no deixen algunes rodes gravades….?\nBy: Ulaiff Alfanumber on 20/09/2007\nEn aquella casa només hi ha un tio que treballi: el gran Cuní. La resta, a gravar rodes i a viure!\nQuè és això, d’anar-se’n a dormir a les dues de la matinada? Exigeixo rodes en directe fins que entri el releu matinal.\nEl dia que mori Maradona a les 03:12 (i ho farà sense avisar, sense quedar ingessat enlloc) es descobrirà la gran veritat d’aquella casa: fins a les sis del matí no es dirà res. Intolerable…\nBy: Parella on 21/09/2007\nEp! Una mica d’ordre, senyors! Prou de rajar contra la casa perquè sí. La necrològica de Maradona fa tens que està muntada i és més: jo tinc gravada l’entradeta amb totes les combinacions de roba possibles, de manera que la notícia serà insertada sense cap tipus de problemes si es mor a les 03:12 (ja sembles el Cuní, tu).\nBy: oriolvidal on 21/09/2007


Catalunya del Nord: un incendi crema 40 hectàrees de boscos a Millars - Viquinotícies\nCatalunya del Nord: un incendi crema 40 hectàrees de boscos a Millars\n19 de setembre del 2014, Catalunya del Nord\nEls bombers van lluitar durant tota la nit de dimecres a dijous contra un incendi forestal al Coll de la Batalla, a Millars. També van utilitzar mitjans aeris per tirar aigua. El foc estava sota control al voltant de les 23h d'ahir dimecres.\nDes d'abans d'ahir dimecres a les 17h 15, els bombers van tenir de lluitar contra un incendi forestal a Millars, concretament al Coll de la Batalla . En total s'hi van desplegar vint vehicles d'emergència, amb seixanta homes. També van utilitzar com a mitjans aeris quatre Canadairs i un Dash 8. Malgrat que cap a les 23 h de dimecres va quedar controlat el foc, els bombers van mantenir-se tota la nit, per vigilar i evitar que el foc revifés.\n40 hectàrees de bosc han sigut cremades i ha calgut tallar la RD 612 entre Millars i Estagell. Per altre costat, les línies elèctriques, que operen en el sector (THT de 400.000 Volts), van complicar la feina dels mitjans aeris. El pendent no facilitava les intervencions, amb un foc que va anar guanyant velocitat. Cal recordar que, a aquest indret, hi ha també vinyes i camps d'oliveres.\nAquesta notícia està extreta del diari VilaWeb: Un incendi ha cremat 40 hectàrees de boscos a Millars.\n(català) Un incendi ha cremat 40 hectàrees de boscos a Millars — Vilaweb. 19 de setembre del 2014.\nObtingut de «https://ca.wikinews.org/w/index.php?title=Catalunya_del_Nord:_un_incendi_crema_40_hectàrees_de_boscos_a_Millars&oldid=150018»\nDarrera modificació: 21 jul 2018 a les 02:40\nLa pàgina va ser modificada per darrera vegada el 21 jul 2018 a les 02:40.


Reus compta amb més de 80 colònies de gats a la ciutat\nReus compta amb més d’una vuitantena de colònies de gats en els carrers de la ciutat\nL’Associació Nou Refugi Baix Camp s’encarrega de gestionar-les i des del 2011 ha esterilitzat més de 1.300 felins\ndiumenge, 20 d’octubre 2019 - 09:00h\nEls voluntaris alimenten els gats cada dia de la setmana | Adrià Morte\nL’Associació Nou Refugi Baix Camp va crear l’any 2011, amb la col·laboració de l’Ajuntament de Reus, el Projecte Gat. Aquesta iniciativa té com a objectiu gestionar les colònies de gats de la ciutat per tal de millorar la convivència entre els felins de carrer i els veïns. El projecte es basa en tres eixos principals: esterilització, marcatge i control sanitari. Des de la seva creació, s’han esterilitzat, segons dades de l’entitat, fins a 1.364 gats repartits en les més de 80 colònies que hi ha a la capital del Baix Camp.\n«Una colònia de gats comença perquè apareix un gat al carrer, algú li dona menjar i en van apareixent més, ja sigui perquè estan abandonats o perquè una gata ha parit, llavors es va formant la colònia. La nostra feina és capturar, esterilitzar i tornar els gats a lloc», explica Núria Aguirre, responsable del Projecte Gat. D’aquesta manera, l’entitat s’assegura aconseguir una població estable i sana d’aquests animals, evitant els problemes associats amb el zel, com ara baralles entre mascles, el marcatge territorial o els miols de reclam.\nTot i això, encara hi ha una quinzena de colònies no controlades a la ciutat. Punts on no totes les femelles estan esterilitzades, com també la majoria de mascles. «Els gats no es poden prendre ni portar d’una colònia a una altra, els altres gats no els accepten. Hem portat felins a una colònia i han tornat a la del seu origen. Son molt territorials», assenyala Aguirre. Normalment, les colònies estan formades per grups d’entre cinc i fins a una trentena de felins.\nDes del 2011 s'han esterilitzat més de 1.300 gats a Reus | Adrià Morte\nD’ençà que es va iniciar el projecte, l’Associació Nou Refugi Baix Camp ha esterilitzat 1.364 gats. Aquest passat 2018 se’n van castrar 184 i enguany 194 encara que la dotació pressupostària del projecte es va acabar a finals de juliol. A més, també s’han donat en adopció més de 200 felins.\nEls voluntaris s’encarreguen de gestionar les colònies de la ciutat\nEl projecte compta amb més de 90 voluntaris que s’encarreguen de gestionar les colònies dels diferents punts de la ciutat. Aquests tenen un carnet d’alimentador encara que des de fa un parell d’anys l’Ajuntament de Reus no n’ha expedit cap. El Nou Refugi Baix Camp i el consistori tenen previst firmar un nou conveni per tal d’impulsar aquests nous identificadors. Una mesura que obligarà a tots els voluntaris registrar-se de nou per tal de poder du a terme aquesta activitat.\nEl Projecte Gat compta amb més de 90 voluntaris a la ciutat | Adrià Morte\nDe fet, els alimentadors sovint es troben amb veïns que no saben que tenen permès alimentar els gats. Per aquest motiu, Núria Aguirre demana més difusió del projecte per tal que la població conegui la seva activitat. Els responsables de les colònies vetllen per la higiene de l’entorn i proporcionen als gats una alimentació equilibrada amb pinso sec, el qual contribueix a millorar la seva salut i evita la presència de restes de menjar a l’entorn. Cal destacar, que els costos del menjar l'assumeixen completament els voluntaris mentre que el veterinari es paga un 50% entre els alimentadors i el Nou Refugi Baix Camp.\nL’Anna és una de les voluntàries del Projecte Gat i alimenta a felins des de fa cinc anys. «Quan comences és addictiu. Si plou o fa mal temps no podem venir perquè ells s’amaguen i em preocupa molt per ells. Quasi que no dormo a les nits perquè sé que no han menjat», assegura l’alimentadora. De fet, indica que coneix a tots els gats i que té batejat cadascun d’ells.\nDemanen més suport econòmic\nEl Nou Refugi Baix Camp, a banda de demanar més difusió del Projecte Gat, reclama una major aportació econòmica per part del consistori. «Estem parlant d’esterilitzacions o bé visites al veterinari, totes aquestes operacions tenen un cost i les han de pagar els alimentadors amb l’ajuda del Nou Refugi Baix Camp. No podem continuar així», comenta Núria Aguirre.\n"💰 Reus apujarà un 9,7% la majoria de taxes i impostos" "❗ Els veïns de la plaça de les Basses de Reus, farts del soroll i l’incivisme"\nEntitats de Reus animals


“L’Edu era un justicier, ho portava dins”\nActes al barri per recordar una persona compromesa\n3 min. Barcelona 11/01/2019 23:18\n651x366 El pare de l’Edu, l’Àngel, passa la major part del dia amb la seva gossa Chucha, passejant pel barri de Baró de Viver. / FRANCESC MELCION El pare de l’Edu, l’Àngel, passa la major part del dia amb la seva gossa Chucha, passejant pel barri de Baró de Viver. / FRANCESC MELCION\nL’Edu era una de les persones més estimades i respectades de Baró de Viver, un barri que pertany al districte de Sant Andreu, però que està completament aïllat, entre el riu Besòs i els polígons industrials. Aquí es coneix tothom. La majoria dels més de 2.500 veïns que té aquest barri han d’anar a comprar al Bon Pastor, a Sant Andreu i, sobretot, a Santa Coloma, que està molt més a prop, perquè aquí gairebé no hi ha botigues. El que sí que hi ha és un gimnàs on l’Edu ensenyava lluita grecoromana als nois del barri. “No els ensenyava a competir, perquè encara són massa joves, però els anava molt bé”, explica l’Àngel, el seu pare. L’Edu sabia pegar. “Ja es podien anar posant en filera, que ell podia amb tots”, recorda un amic.\nPel que diuen els que el coneixien, mai buscava problemes, però “era un justicier, ho portava dins, i si veia una injustícia, havia d’actuar”, recorda Manuel Martínez, president del Club de Futbol Baró de Viver. És a dir, no en deixava passar ni una. El secretari del club de futbol, Lluís Vendrell, també havia fet lluita en aquest gimnàs, fundat el 1962. “En aquest barri hi ha molta gent que ha fet lluita perquè abans, fa temps, no hi havia cap altra alternativa”, explica, i recorda que l’Edu era molt bo amb la lluita “perquè estava molt fort”. També expliquen d’ell que “ni bebia ni fumava”, que tenia molta disciplina i, sobretot, “molts pebrots”.\n“El meu fill no era cap fanfarró, però no deixava que ningú li fes una putada ni a ell ni a ningú. I era molt tossut”, recorda el seu pare. “No era un heroi, però era bo. Molt bo”.\nEls veïns no volen que s’oblidi el cas i han engegat diferents actes de protesta. D’una banda, han creat un Change.org per reclamar al govern de l’Estat que concedeixi a l’Edu l’Ordre del Mèrit Civil, per totes les vegades que va defensar el barri, i avui han convocat una manifestació a les 17.15 h que anirà des de la plaça Baró fins al camp de futbol on juga el Baró de Viver. “No hi farem cap minut de silenci, farem sonar els tambors perquè no volem estar en silenci”, diu Manuel Martínez, president de l’equip. “Al barri sempre hem estat tots junts i molt units”, explica una altra veïna. Amb la mort de l’Edu sembla que la unió encara s’ha reforçat més.\nPau entre paios i gitanos\n“Tots els paios us penseu que pel sol fet de ser gitanos ens portem molt bé entre tots i ens defensem sempre... però no és així”, explica una gitana de Baró de Viver. “Jo amb aquesta família no m’hi havia relacionat mai”, assegura. El crim que tant ha colpit el barri -o la barriada, com diuen ells- no ha fet trontollar la convivència entre paios i gitanos. “Ens portem bé. Com vols que no ens portem bé si ens coneixem des de petits?”, diu l’Àngel. Alguns veïns sí que sospiten que altres gitanos poden haver ajudat els Pistoleros a amagar-se, i això genera recels,però no al barri.\nLa policia deté a Almeria els presumptes autors del crim de Baró de Viver


Què significa TVSA? -TVSA definicions | Abreviatura Finder\nInici › T › TVSA\nQuè significa TVSA?\nEsteu buscant el significat de TVSA? A la imatge següent, podeu veure les definicions principals de TVSA. Si voleu, també podeu descarregar el fitxer d’imatge per imprimir o compartir-lo amb el vostre amic a través de Facebook, Twitter, Pinterest, Google, etc. Per veure tots els significats de TVSA, desplaceu-vos cap avall. La llista completa de definicions es mostra a la taula següent per ordre alfabètic.\nSignificat important de TVSA\nLa imatge següent presenta els significats més utilitzats de TVSA. Podeu baixar el fitxer d’imatge en format PNG per utilitzar-lo fora de línia o enviar-lo als vostres amics per correu electrònic.Si sou administrador d’un lloc web no comercial, no dubteu a publicar la imatge de les definicions de TVSA al vostre lloc web.\nTotes les definicions de TVSA\nCom es va esmentar anteriorment, veureu tots els significats de TVSA a la taula següent. Tingueu en compte que totes les definicions es llisten en ordre alfabètic.Podeu fer clic a enllaços de la dreta per veure informació detallada de cada definició, incloses les definicions en anglès i el vostre idioma local.\nTVSA Acadèmia de futbol de Vall de Temecula\nTVSA Thames Valley escala Aerotow\nTVSA Thompson, Ventulett, Stainback 59 associats\nQuè significa TVSA per a text\nEn resum, TVSA és un acrònim o abreviatura que es defineix en llenguatge simple. Aquesta pàgina il·lustra com TVSA s'utilitza en els fòrums de missatgeria i xat, a més de programari de xarxes socials com VK, Instagram, WhatsApp i Snapchat. A la taula anterior, podeu veure tots els significats de TVSA: alguns són termes educatius, l'altre són termes mèdics i fins i tot termes informàtics. Si sabeu d'una altra definició de TVSA, contacteu amb nosaltres. L'inclourem durant pròxima actualització de la nostra base de dades. Si us plau, informeu-vos que alguns dels nostres acrònims i les seves definicions són creats pels nostres visitants. Per tant, el suggeriment d'Acrònims nous és molt benvinguda! Com a retorn, hem traduït l'acrònim de TVSA a espanyol, francès, xinès, portuguès, rus, etc. Podeu desplaçar-vos més avall i fer clic al menú d'idioma per trobar els significats de TVSA en altres idiomes 42.


La mezzosoprano Titón Frauca ofereix un concert intimista a Girona - Revista Musical Catalana\nLa mezzosoprano gironina Titón Frauca ofereix el proper 9 d’octubre (Sala de Cambra de l’Auditori de Girona, 19 h) un programa doble que vol ser l’aparador del que ha estat i és la seva carrera artística. Serà acompanyada al piano per Montse Massaguer.\nLa primera part s’articula “Entre el tango i l’havanera”, i la cantant hi interpretarà temes dedicats als gèneres musicals esmentats, compostos per Joan Comelles (“Sones” para cantados y bailados que la Reina emplea para hacer firmar tratados), Xavier Montsalvatge (Punto de habanera), Astor Piazzolla (Alguien le dice al tango), Kurt Weill (Youkali), Georges Bizet (L’amour est un oiseau rebel) i Maurice Ravel (Vocalise-étude).\nLa segona part, a l’empara d’“El so dins el silenci: Mompou”, és dedicada a Frederic Mompou, tot proposant un concert espectacle d’una línia íntima, subtil i emocionant, pensada per aturar el temps, amb la música i les paraules com a úniques i autèntiques protagonistes. Així, Titón Frauca i Montse Massaguer interpretaran una selecció d’obres del compositor català acompanyades de poemes de tots els temps, des de Josep Carner fins a Tomàs Garcés o el mateix Frederic Mompou. Aquest concert porta també la firma de Ferran Frauca en la direcció escènica i de Jordi Gratacós en l’escenografia, i la col·laboració dels Amics de l’Òpera de Girona.


Netanyahu ha fet de la vacuna un pilar de la seva campanya per a les eleccions del 23 de març, les quartes que viurà Israel en dos anys , i a les quals s'enfrontarà com el primer ministre en actiu sotmès a un judici per corrupció en la història del país. El govern espera haver vacunat cinc milions de persones quan es posin les urnes, cosa que hauria de servir per reobrir l'economia, en un moment en què Europa i els Estats Units encara estaran sotmesos a fortes restriccions. A diferència d'Europa, Israel no té problemes per abastir-se: primer, perquè va pagar les dosis a Pfizer a preu d'or (uns 51 euros, pels 12 que va pagar la UE); i, segon, perquè ha arribat a un acord amb les farmacèutiques per compartir les dades mèdiques dels vacunats. El ministeri de Sanitat es defensa de les crítiques assegurant que només cedeix les dades anonimitzades, però el cas és que rebrà deu milions de dosis de Pfizer i sis de Moderna i una quantitat que no s'ha precisat de la d'AstraZeneca.\n— Semyon Dovzhik (@semyondovzhik) 24 de enero de 2021


El Govern inverteix 6,1 milions d’euros en la reforma del port de Cala Rajada\nArmengol i Pons han presentat els dos projectes que s’hi executaran i que consistiran en el reforçament del dic i l’estabilització del tram de costa rocosa de ponent.\nLa presidenta del Govern de les Illes Balears, Francina Armengol, acompanyada del conseller de Mobilitat i Habitatge, Marc Pons; del batle de Capdepera, Rafel Fernández; del director general de Transport Marítim i Aeri, Xavier Ramis, i de la gerent de Ports de les Illes Balears, Cristina Barahona, ha donat a conèixer la inversió que es farà enguany mateix al port de Cala Rajada i els projectes que s’hi executaran. En concret, es tracta d’una inversió total de 6,1 milions d’euros que anirà destinada a millorar les infraestructures existents.\n«Són unes obres absolutament necessàries, reivindicades i treballades des de fa temps», ha apuntat Armengol, que ha agraït la feina feta per impulsar els projectes. «S’ha demostrat que una bona gestió dels recursos públics fa viable, des de l’interès general, la inversió que s’ha fet als diferents ports de les Illes Balears», ha seguit. En aquest cas, la presidenta ha destacat que les obres permetran «garantir la seguretat del port» amb les infraestructures preparades «amb una inversió important i necessària», alhora que ha defensat que «és més necessari que mai» mantenir la inversió pública per tenir una millor economia.\nPer part seva, el conseller Pons ha apuntat que es tracta d’un «projecte insígnia que marca quatre anys llargs de molta feina i que representa un plantejament general entorn a la feina que des de Ports de les Illes Balears ens havíem marcat». En aquesta línia, ha assenyalat que «les infraestructures portuàries necessiten inversions de manera permanent, ja que estan sotmeses a inclemències meteorològiques i estan molt castigades», i que, amb aquests projectes, s’aporta «un millor funcionament per resoldre bona part de la inestabilitat que dins el port mateix es produeix».\nReforçament del dic\nL’actuació més important consisteix a reforçar el dic actual del port, amb un pressupost d’execució de 5.510.586 €, amb el reforçament del tram final, que inclou la demolició de l’espigó actual i dels trams esquerdats de la llosa de coronació dels caixons que formen la base del dic, la seva reconstrucció i l’execució d’un talús exterior adossat al dic per esmorteir l’onatge. També es construirà un martell a l’extrem del dic, a fi de reduir els problemes d’agitació interior, i s’augmentaran els calats en una part de la dàrsena interior i es reutilitzarà en l’obra el material extret. A més, s’aprofitarà per reforçar la protecció del passeig marítim al tram d’arrencada del dic i, finalment, es retiraran els morts de formigó no funcionals.\nD’altra banda, s’aprofitarà per posar fi a un problema d’usos portuaris que té lloc al moll adossat al dic d’abric, ja que en aquesta zona conviuen diferents usos: pesquer, petits creuers i resta d’embarcacions de llista 6a, embarcacions esportives en trànsit i estació de combustible. L’objectiu és millorar la convivència d’aquests usos en un espai de dimensions reduïdes, ja que s’intensifica en època estival. D’aquesta manera, l’actuació per posar fi a aquesta problemàtica consistirà en:\nReordenació de la flota pesquera i de llista 6a, consistent en el trasllat de tota la flota pesquera al moll adossat al dic i de la flota de la llista 6a al moll de ribera nord (és a dir, intercanvi dels amarratges pesquers i de llista 6a).\nTrasllat de la major part possible de magatzems de pescadors de l’edifici de serveis als locals adossats al dic.\nTrasllat de les quatre oficines de venda de tiquets dels petits creuers i del magatzem adossat a l’espigó fins a l’edifici multiusos, i de l’oficina de Repsol a una altra zona de la concessió.\nReordenació de l’esplanada (que inclou la demolició de l’edifici-pèrgola existent) de manera que es permeti la maniobra adequada del camió cisterna, el manteniment de les places d’aparcament, la zona d’assecat de xarxes i una terrassa per a la cantina.\nEstabilització del tram de costa rocosa de ponent\nD’altra banda, també es durà a terme l’estabilització del tram de costa rocosa de ponent. L’objectiu d’aquesta actuació és protegir la costa en l’àmbit de competència portuària del port de Cala Rajada per mantenir l’estat general del litoral però reduint el risc existent d’enfonsament del massís rocós sobre el qual se situa un tram del passeig marítim de Cala Rajada. També es definiran les mesures correctores necessàries per a l’estabilització del vessant rocós, es rehabilitarà una zona del muret que delimita el perímetre del penya-segat i se substituirà un voladís triangular de fusta sobre estructura metàl·lica que forma part del passeig marítim.\nEs preveu que comenci la tramitació de la licitació de les obres aquesta mateixa setmana, amb un termini d’execució de divuit mesos pel que fa al reforçament del dic i de tres mesos per a l’estabilització del tram de costa rocosa de ponent.\nCala Rajada no és l’únic port on s’invertirà aquest any 2021, sinó que estan previstes 55 actuacions als diferents ports de les Illes Balears, per un import total de 49,2 milions d’euros (44 a Mallorca, 6 a Menorca i 5 a Eivissa).


Un partit per jugar les semis\nEls blaugranes jugaran les semifinals si vencen el Ribera Navarra\n14 de maig 15\nEl Barça de futbol sala es jugarà el seu pas a les semifinals de la LNFS dissabte a partir de les 13 h (Esport3, Barça TV i per ‘streaming’ al lloc web www.fcbarcelona.cat) davant de l’Aspil Vidal Ribera Navarra.\nEls blaugranes van vèncer de manera clara per 7-2 al segon partit de la sèrie, tot i que en alguns moments van patir, especialment quan els navarresos es van posar a l’inici del segon període amb un preocupant 3-2. Tot i això, els blaugranes van mantenir el cap fred i van saber superar uns minuts d’angoixa amb tranquil·litat i amb el suport dels aficionats presents al Palau.\nJoselito i Roger, una altra vegada els millors\nEls millors dels navarresos van tornar a ser Joselito i Roger. Aquests dos exblaugranes van tornar a ser els protagonistes dels gols dels visitants i els qui més sensació de perill van portar a la porteria defensada per Paco Sedano.\nUn dels jugadors més en forma dels homes dirigits per Marc Carmona és el segovià Lin. Ahir va ser el protagonista de tres gols, i a més va donar una assistència de gol a Gabriel. Aquest ‘hat-trick’ és el primer que fa vestint la samarreta blaugrana a la LNFS, tot i que ja n’havia fet un a la Main Round de la UEFA Futsal Cup contra el Leotar Trebije el 29 de setembre del 2011. Al segon partit dels quarts de final de la Lliga, Lin va ser l’autèntic desllorigador del Barça. A més, és el màxim golejador de l’equip al play-off amb quatre gols.\nCarmona no podrà comptar amb el pivot brasiler Ferrao, que va veure una targeta vermella directa i ha estat sancionat amb un partit de suspensió. En el seu lloc entra a la convocatòria el jove Adrián Ortego, que ja fa unes setmanes que s’entrena amb el primer equip després que la temporada del Barça B s’acabés.


Addicció a les compres compulsives - Forum Terapèutic La Seu\nEl tractament de les persones amb trastorn de compres compulsives (TCC) comença amb el reconeixement del problema. Els compradors compulsius amb freqüència neguen que tinguin un problema o que necessitin tractament. La majoria només reben tractament quan altres persones els pressionen. El tractament terapèutic té com a objectiu aconseguir controlar l’impuls a comprar i prevenir les possibles recaigudes. A través del tractament psicològic la persona anirà aprenent gradualment a controlar el seu impuls a comprar.\nS’utilitzen diferents tècniques com la dessensibilització automàtica i la relaxació que es dirigeixen a controlar l’ansietat generada per l’abstinència de jugar. Tècniques de teràpia cognitiva com el registre de pensaments automàtics repetitius o distorsionats, la presa de consciència del problema, o la solució de problemes. I es considera molt efectiva la teràpia de grup, ja que ajuda el compartir dificultats, afavorir la comunicació i trobar estratègies de solució de problemes.\nLes compres compulsives s’ha convertit en una patologia cada vegada més freqüent entre la població mundial, però que compta amb eines de diagnòstic, tractament i prevenció molt desenvolupades que ajuden amb efectivitat a la persona afectada a superar el problema. El tractament de compres compulsives ofereix una assistència bio-psicosocial, encara que és un tractament bàsicament psicològic. L’inici del tractament és voluntari i es persegueix la no utilització de fàrmacs a mitjà i llarg termini, per tant parlem d’un tractament lliure de fàrmacs.\nEl seguiment del pacient el durà a terme el seu terapeuta de referència i estarà basat en teràpia grupal i individual tant amb mèdic psiquiatre com amb terapeuta, a més d’oferir una àmplia assistència i cobertura familiar i de parella.\nRespecte a les tècniques conductistes es procura utilitzar reforços positius, els reforços negatius s’eviten al màxim, i en cas de considerar-se necessaris es fan mitjançant la tècnica d’exposició imaginària, combinant-ho amb la reestructuració cognitiva que permeti el canvi conductual.\nL’objectiu perseguit és: “benestar, salut, qualitat de vida i la plenitud del desenvolupament de persones i grups”. Els principis que guien la intervenció són, principi de beneficència, principi d’autonomia i principi de justícia.


Cat-al-indi: Gaudí i Llull\nCaminant darrera les espurnes de la nostra tribu\nGaudí i Llull\n"Ja el geni de ma terra se'm mostra cara a cara" (Jaume Collell i Bancells)\nSi em demanen qui son el dos guerrers més importants en tota la història de la nostra tribu ho tinc ben clar: són en Llull i en Gaudí.\nCap altre dels nostres ha conseguit arribar als cims que ells amb un coratge i una valentia insòlita assoliren. Cims que es poden albirar i s'albiren, degut a la seva alçaria i majestuositat, des de totes les terres i paissatges d'aquest el nostre món.\nElls produiren fruits intelectuals, estètics i espirituals d'un valor, una qualitat i una subtilesa tan gran i tan admirable que fa que per merit propi els poguem celebrar com a unes de les més refinades produccions que mai s'han produit en la història de la humanitat.\nTan un com l'altre obriren portes i vies increibles que es convertiren en solids fonaments ben afermats a les més pures arrels de la nostra tribu, arrels per les que brolla ben viva la saba més valuosa del nostre poble. Fonaments que per altra banda tenen un valor universal reconegut, aquí i allà, des de Islàndia fins al Japó.\nEs una llàstima que dins de la nostra tribu en molts casos la valoració d'aquests dos personatges universals, genials, sorprenents i incalificables no passi més enllà de l'anecdota turistico-estètica o un calaixet dins l'armari de la història de la literatura.\nLes portes que ells obriren i les vies que començaren a definir haurien d'esser aprofitades, amb valor i coratge. Els dons que ells ens feren als hem de saber valorar.\nEns fan falta nous guerrers que siguin capaços d'alçar-se i obrir-se a horitzonts més amples i nítids, adoptant com a propis els solids fonaments que ells bastiren, anant més enllà dels exquisits cims que ells, en Llull i en Gaudí, van assolir.\nposted by Aravinc at 11:21 a. m.\nBalada de la dona que canta en la nit\nEspurnes de Pedra al mig del bosc\nEs ta uuuu tut Es ta uuuu tut, Tat tut Ta tut Ta t...\nLa meva tribu\nLa cançó del lladre s'alça enlairant les nostres a...


Litres de Blues: Recomanacions de blues a Catalunya (setmana del 12 de gener)\nRecomanacions de blues a Catalunya (setmana del 12 de gener)\nBERNAT FONT TRIO A L'IEN!\nL'Institut d'Estudis Nord-americans (IEN) és una entitat que promou la cultura americana al nostre país, i ja sabem que una part important d'aquesta cultura és el blues. Per això l'IEN també organitza concerts, com el d'aquest dijous amb l'actuació del Bernat Font Trio, la formació encapçalada per aquest jove gran pianista!\nDijous 15, 19.30h - Bernat Font Trio a l'IEN (BCN)\nWAX & BOOGIE AL CENTRE CÍVIC GOLFERICHS!\nAquest dijous, al Centre Cívic Golferichs, podeu gaudir d'una gran sessió de blues i boogie amb uns experts en el tema, Wax & Boogie!\nAquest gran trio us farà gaudir dels ritmes dels anys 40 i 50, amb una dosi de glamour i feeling que us captivarà!\nDijous 15, 20h - Wax & Boogie al Centre Cívic Golferichs (BCN)\nAMÉLIE ANGEBAULT A L'AUDITORI!\nDins de la programació del Festival del Mil·lenni, aquest dijous podeu veure a L'Auditori el concert d'Amélie Angebault, una cantant i guitarrista francesa acompanyada per músics de casa nostra.\nAquest quartet us transportarà als anys 40, 50 i 60 a ritme de swing, en un espectacle que combina la música amb l'humor i els tocs teatrals... Bon viatge!\nDijous 15, 21h - Amélie Angebault a L'Auditori (BCN)\nDUES CITES AMB HONKY TWO!\nEls Honky Two, un gran duo de blues acústic format per 2 veterans del circuit de blues de casa nostra, continuen amb la seva gira "See you at the bars with the blues"... tota una declaració d'intencions!\nDesprés d'unes setmanes de parada obligatòria, per la lesió en una mà del guitarrista del duo (Carlos Yáñez), aquesta setmana teniu dues noves oportunitat de veure'ls en acció!!\nDijous 15, 21h - Milo Grill (BCN) CANCEL·LAT\nDivendres 16, 18h - MEAM (BCN)\nDiumenge 18, 14.30h - amb Víctor Barceló al Southern Bar (Sant Boi)\nGIRA DELS TEA PER CATALUNYA!\nSi teniu pensat deprimir-vos pel final de les vacances i per la "cuesta de enero", ja podeu oblidar-vos del tema i anar pensant a quin concert anireu a veure els TEA!\nAquesta banda de hard blues-rock de Madrid porta més de 20 anys i més de 2000 concerts donant canya, i aquesta setmana estaran per aquí per aixecar els ànims del personal!\nTeniu 3 oportunitats per carregar les piles amb els TEA!\nDivendres 16, 22h - amb Dixie Town al Rocksound (BCN)\nCONCERT SOLIDARI DE JOHNNY BIG STONE & SWEET MARTA!\nAquest dissabte, al Honky Tonk, teniu un concert molt especial amb Johnny Big Stone & Sweet Marta!\nDoncs sí, és especial perquè, a més de gaudir del blues amb aquest gran duo, podeu col·laborar amb el Banc d'Aliments portant menjar, sobretot: oli, llegums seques i/o cuites, conserves de peix (tonyina) i aliments infantils.\nUs espera una gran nit de blues i solidaritat!\nDissabte 17, 20.30h - Johnny Big Stone & Sweet Marta al Honky Tonk (BCN)\nMIGUEL TALAVERA POWER TRIO AL LLUÏSOS D'HORTA!\nEls Lluïsos d'Horta és una societat històrica d'aquest barri barceloní, que porta des de 1866 fomentant la cultura, l'esport, l'esbarjo i la formació.\nLa música hi és present en els seus "Vespres de Jazz", i aquest dissabte el protagonista és l'Miguel Talavera Power Trio, que us farà vibrar amb una bona dosi de blues-rock! A disfrutar!\nDissabte 17, 21h - Miguel Talavera Power Trio al Lluïsos d'Horta (BCN)\nLa Locomotora Negra és tota una institució del jazz i el swing a casa nostra, amb més de 40 anys a dalt dels escenaris!\nUn concert d'aquesta big band és un gran espectacle, on és molt difícil no acabar ballant al ritme de la seva música, i aquest dissabte podeu gaudir amb ells a la Nova Jazz Cava de Terrassa!\nDissabte 17, 22.30h - La Locomotora Negra a la Nova Jazz Cava (Terrassa)\nA CONTRA BLUES AL CICLE DE MÚSIQUES TRANQUIL·LES!\nLa sala Clap de Mataró celebra la desena edició del Cicle de Músiques Tranquil·les, i aquest dissabte ha programat un concert doble amb A Contra Blues i La Hawha Band.\nEls A Contra Blues no necessiten gaire presentació, doncs són una de les bandes més consolidades de casa nostra, i La Hawha Band és una formació de Terrassa que combina el rap amb el jazz, el soul i el funk.\nAmb aquestes dues bandes teniu assegurada una nit de concert moooolt "tranqui·la"...\nDissabte 17, 23h - A Contra Blues + La Hawha Band al Clap (Mataró)\nDimarts 13, 22h - Jam session al Harlem\nDimecres 14, 20h - Alex Zayas Trio al Big Bang Bar\nDimecres 14, 22h - La Testapazza al Bar Pastís\nL'històric Bar Pastís de Barcelona us ha preparat una bona sessió de blues acústic per acabar bé el dimecres, amb el duo guanyador del V Concurs de Blues de Barcelona, La Testapazza!\nDimecres 14, 22h - Mr. Shingles al Harlem\nDimecres 14, 22h - Marc Espectre al Solange\nLa cocteleria Solange de Barcelona celebra els dimecres d'hivern un cicle de concerts de petit format, les "Winter Sessions". Aquesta setmana podeu gaudir de l'actuació de Marc Espectre i la seva particular visió del blues, del rock, del folk...\nDimecres 14, 23h - Jam session amb A Contra Blues al Marula Café\nDijous 15, 20h - JN Band a l'Estació Espai Jove\nL'Estació Espai Jove (Girona) inaugura aquest dijous la vintena edició de Mostrar't, i ho fa a ritme de blues amb el concert de JN Band, un gran trio que us encomanarà la seva passió pel blues! Amb la col·laboració de la Societat de Blues de Girona.\nDijous 15, 20h - Alex Guitar a l'Ítaca\nL'Ítaca de Sant Adrià de Besòs rep aquest dijous Alex Guitar! Amb aquest gran guitarrista andalús podeu gaudir d'autèntic blues rural del sud... de la Península!\nATENCIÓ: el concert passa a divendres!\nDijous 15, 21h - Amadeu Casas Trio al Milano Cocktail Bar\nAquest dijous teniu una nova oportunitat de veure l'Amadeu Casas Trio al Milano Cocktail Bar. Amb el mestre Casas i els grans músics que l'acompanyen us espera un gran còctel de blues!\nDijous 15, 22h - JV & 2MOONS al Harlem Jazz Club\nDijous 15, 22.30h – Paquito Groove Band al Griffin\nAquest dijous, si aneu al Griffin de Sabadell, podeu veure en acció la Paquito Groove Band, liderada pel pianista i cantant Paquito Cruz. Us espera una bona dosi de groove, que us durarà tot el que resta de setmana!\nDijous 15, 23.30h - Jess & Toni al Rien de Rien\nSi voleu gaudir d'una bona sessió en petit format de blues, soul, jazz i rock'n'roll, teniu una cita al Rien de Rien (Hotel Palace). Allà us hi esperen Jess & Toni!\nDivendres 16, 20h - Cece Giannotti a l'Artte\nL'Artte rep divendres el gran músic canadenc establert a Barcelona, Cece Giannotti. En Cece combina el blues amb la música alternativa i el rock, donant-li a tot plegat un ambient gairebé de banda sonora. Molt interessant!\nDivendres 16, 20h - Alex Guitar a l'Ítaca\nL'Ítaca de Sant Adrià de Besòs rep aquest divendress Alex Guitar! Amb aquest gran guitarrista andalús podeu gaudir d'autèntic blues rural del sud... de la Península!\nDivendres 16, 22h - Lluís Coloma Trio al Jazz Club La Vicentina\nEl Jazz Club La Vicentina, és un club de Sant Vicenç dels Horts que programa un concert de jazz un cop al mes, i de vegades un de blues. Aquest mes li toca a la "música del diable" i el protagonista és el Lluís Coloma Trio, tota una garantia per gaudir del blues i el boogie!\nDivendres 16, 22.30h - The Crawfish a The Philharmonic\nDivendres 16, 22.30h - Larry Smith al Grizzly 72 Sports Bar\nDivendres 16, 23h - Txus Blues & Jose Bluefingers al Celler Berenguer\nDivendres 16, 23h - Angue Jazz al Naya Gastro Music\nAquest divendres el Naya Gastro Music us ofereix un viatge a l'època daurada del jazz i el blues amb el trio Angue Jazz!\nDivendres 16, 23.30h - Mr. Shingles a El Paraigua\nDivendres 16, 23.30h - Aishah Davis Band al Rien de Rien\nEl Rien de Rien (Hotel Palace) us ha preparat un bon concert de blues, soul i rhythm'n'blues per al divendres, amb Aishah Davis Band. Una gran cantant acompanyada per una banda de grans músics, tots ells amb molta experiència, o sigui que teniu tots els ingredients per passar una nit fantàstica!\nDissabte 17, 12.30h - La Dulce Jane a La Tía Felipa\nDissabte 17, 21h - Lluís Coloma Trio al Milano Cocktail Bar\nDissabte 17, 21.30h - Tota Blues Duo al Bar Blended\nEl Bar Blended (Sant Pere de Ribes) us ha preparat una gran nit de blues de Chicago en format acústic amb un duo que domina el tema, Tota Blues Duo!\nDissabte 17, 21.30h - Smoking Stones a la Faktoria d'Arts\nAquest dissabte podeu reviure el "Love You Live" de The Rolling Stones amb la seva millor banda tribut, els Smoking Stones! La cita és a la sala Faktoria d'Arts (Terrassa), i la satisfaction està garantida!\nDissabte 17, 21.30h - The Slingshots al Jamboree\nAquest dissabte podeu passar la nit a ritme de funk, soul i jazz, tot en un mateix concert! Això és possible amb The Slingshots, una potent banda de Barcelona que combina els 3 estils i que us farà gaudir d'una nit molt negra! El concert es fa amb la col·laboració de Blackcelona, una plataforma de comunicació i promoció de la música negra de Barcelona, i la cita és al Jamboree.\nDissabte 17, 22.30h - Tori Sparks a The Philharmonic\nSi voleu escoltar folk americà barrejat amb altres músiques, aquest dissabte teniu una experta en el tema a The Philharmonic, la cantant americana Tori Sparks! Nascuda a Nashville, la Tori ara viu a Barcelona, o sigui que podreu gaudir sovint de la seva música!\nDissabte 17, 23.30h - Wax & Boogie a El Paraigua\nDiumenge 18, 19h - La Testapazza al Bar Absenta\nDiumenge 18, 20.30h - Joan Pau Cumellas & Miguel Talavera al Honky Tonk\nEl Honky Tonk rep aquest diumenge Joan Pau Cumellas & Miguel Talavera, un duo de luxe format per dos virtuosos de l'harmònica i la guitarra que us deixaran amb la boca oberta!\nDiumenge 18, 20.30h - Blues & Slow Jam a l'Estació de França


Veus CCCB - Part 27\nfebrer 28th, 2014 CCCB 1 Comment\nPer Sidewalk Bookings i Los 4 Cocos\n«El Cost de Smokescrees va ser de 153 lliures. Era fàcil, era econòmic, corre i fes-ho! El mitjà pot haver estat tediós, però està canviant ràpidament. Així que si pots entendre-ho, reuneix un grup. Ara és el teu torn». Així ho explicaven a la contraportada del seu segon single els Desperate Bicycles. Era una invitació a l’acció, a ajuntar un grup de persones i, simplement, fer-ho. Desperate Bicycles es van formar amb l’únic propòsit de demostrar com n’era, de fàcil: del seu primer assaig havien de sortir les seves primeres cançons i un primer single. Era el març del1977, a Anglaterra. De la llavor del punk van néixer molts grups disposats a funcionar al marge de la indústria, no sols per raons estètiques, sinó també vitals i polítiques.\nL’autogestió és un concepte més antic que les sigles DIY («fes-ho tu mateix», en anglès) i n’és la base, la idea anarquista de la societat que pren consciència i comença construir el seu futur, transformant l’estructura productiva i gestionant-la col·lectivament amb la participació de tots els individus quela formen. Traduït a un disc, es tracta de participar com a grup prenent les teves pròpies decisions en totes les parts del procés, prendre el control del teu art i el que l’envolta, perquè el «mitjà» també és el «missatge».\nQuan el CCCB va contactar amb nosaltres, de seguida vam tenir clar el que volíem: aprofitar la invitació per fer un concert que, difícilment, es podria fer d’una altra manera i intentar ensenyar alguna cosa de la música que ens uneix Sidewalk Bookings i Los 4 Cocos en un context nou per als grups i per a nosaltres mateixos. Així que, com que el BCNmp7 organitza les sessions al voltant de temes, en el nostre cas aquest seria la «música incontrolable» que ens aglutina.\nEl primer que vam fer va ser buscar alguns nexes d’unió: un artista que poguéssim programar qualsevol dels dos col·lectius i organitzar la sessió al seu voltant. També teníem clar que havia de passar alguna cosa especial i, sobretot, s’havia de veure reflectida la nostra manera de fer les coses, encara que fos en un context en un principi tan aliè com el Centre de Cultura Contemporània de Barcelona. Totes les opcions possibles eren, musicalment, força agressives i totes acabaven quadrant amb Una Bèstia Incontrolable.\nUna Bèstia Incontrolable toquen sovint a Barcelona, però per veure’ls t’hauràs d’espavilar, són un grup autònom al marge del circuit de sales o festivals, amb arrels en una escena molt concreta, però amb un so fora de clixés estilístics. Neixen del punk per expandir-se i cremar més enllà del punk o del hardcore. Ells mateixos van suggerir Pharmakon i Coàgul per compartir sessió i poder col·laborar-hi. Dos projectes amb els quals comparteixen arrels, però no necessàriament estil. Són arrels que s’estenen pel món perquè el circuit del punk no és una habitació tancada. La gestió col·lectiva, l’ajuda mútua, tenen tentacles que arriben molt més enllà dels grisos edificis de les ciutats. Parlem de punk, però parlem també d’altres coses. Nosaltres mateixos (Los 4 Cocos i Sidewalk Bookings) intentem funcionar de manera autònoma, no com a estil (l’indie), sinó com una actitud davant de la vida, com una manera particular de fer les coses. Com deien Desperate Bicycles, només falta fer-ho. No té cap mèrit.\nD’això tracta Una música incontrolable, de música nascuda en llibertat, unida per una actitud davant de la vida i una sensibilitat que no implica un estil concret. El 6 de març escoltareu un directe torbador, música agressiva que pretén sacsejar-vos sense dir-vos el que heu de fer. Esperem que us serveixi de porta d’entrada a una Barcelona diferent i millor que la que ens ensenyen cada dia. Per a nosaltres ho està sent.\nCom si es tractés d’una pel·lícula de Lucio Fulci, Marc O’Callaghan, àlies Coàgul, afirma, sobre les dues cançons que formen part d’un dels seus cassets, Janitor, que la «seva música pretén obrir les portes del cel i l’infern». I, tot i que, tal com passa amb el director de cinema de terror italià, penses que això seu té més a veure amb l’infern que amb el cel, raó no li falta. Seguint amb els símils cinematogràfics, les cançons del català podrien ser la banda sonora dels treballs més bojos de Shinya Tsukamoto; tal com les pel·lícules del pare del cyberpunk cinematogràfic, Coàgul és sorollós, produeix sons industrials i electrònics de demolició, i reflexions des del més enllà d’una visceralitat que t’explota ala cara. En definitiva, O’Callaghan posa banda sonora al dia a dia que vivim en una deshumanitzada societat industrial i tecnològica. I aconsegueix ser un crit d’alerta, furiós i personal, a fi que tots ens despertem de la letargia.\nUna Bèstia Incontrolable és una d’aquelles propostes que traspassen fronteres, tant mentals com físiques. Han anat de gira pels Estats Units, on els reben com els herois del punk més primitiu i cridaner. Però, ben pensat, això és el de menys. Els catalans són igual de bons creuin la bassa o no. Per aquí els podem veure per cases ocupades, casals i sales que han hagut de suportar les seves tempestes sòniques. Unes tempestes que van cristal·litzar fa pocs mesos amb la publicació del seu primer disc oficial, Observant com el món es destrueix, un àlbum ple de fúria, ràbia i soroll, com els seus concerts, en què entreguen nou cançons que són cops de peu a l’estómac. Però no són cops de peu que et deixen amb el cos mig doblegat, sinó d’aquells que criden a l’acció, a fer alguna cosa en aquest món que tot indica que se’n va a la merda. El discurs intel·lectual i musical d’Una Bèstia Incontrolable no és críptic, i darrere de les seves sobredosis de decibels que reps en la primera escolta i l’espant que pot produir en aquells que no estan familiaritzats amb el seu so, hauria d’obrir les ments de tots aquells oients que pensen que el punk i el hardcore més atàvics, DIY, furiosos i lliurepensadors, no són plat del seu gust.\nL’encarregada de tancar aquesta sessió serà Pharmakon, el projecte de noise-neuròtic de Margaret Chardiet, novaiorquesa de només 23 anys i ja amb uns quants anys d’experiència sobre l’escenari. Està activa com a Pharmakon des del 2007 quan va autoeditar el seu primer CD-R. Filla de punks i d’una de les figures que van ajudar a edificar l’espai multitasca i meca de l’experimentació contemporània, Red Light District (a Far Rockaway), Margaret Chardiet va créixer assistint a concerts punk en mítiques sales DIY com ABC NO Rio o C Squat, a més d’assistir a house shows cada setmana. Relacionada àmpliament amb l’escena avantgarde i centrada en l’experimentació noise/improv, Margaret va entrar en aquest món per la banda més extrema, tant a escala musical com de contingut. Pharmakon té una presència sobrenatural a l’escenari i ella mateixa descriu les seves actuacions com un exorcisme en el qual treu els seus dimonis per confrontar el públic a sensacions incòmodes, per la qual cosa podem esperar un directe esquinçador i imponent amb invocacions i crits diabòlics.\nLa primera sessió del BCNmp7 Una música incontrolable tindrà lloc el dijous 6 de març de21 a24 h al Teatre del CCCB.\nEl dilluns, a les 12 h, regalarem 5×2 entrades a través del nostre compte de Twitter @CCCBmusica.\nPosted in Sin categoría el febrer 28th, 2014


Sala Cornadó, Anton\nLa font del Duch (Ribes de Freser)\n1. Després de buscar el significat de les paraules que no coneguis, explica quina impressió has tingut en la primera lectura d’aquest text. Comenta especialment els aspectes relacionats amb la sonoritat (rima, ritme, mètrica, al·literacions) i amb el tipus de vocabulari (és un lèxic corrent, culte, arcaic?).\n2. Hi ha elements de la sonoritat d’aquest text que puguis relacionar amb l’aigua que raja d’una font de la muntanya?\n3. A quina comarca pertany Ribes de Freser? Situa-la en el mapa i indica-hi els municipis més importants i els rius.\n4. Si has fet l’activitat anterior has vist que a Ribes hi conflueixen tres rius, el Rigat, el Segadell i el Freser. Fes un treball de recerca sobre el paper de l’aigua en l’economia i la cultura de la zona (energia hidroelèctrica, envasament d’aigua per al consum, turisme, llegendes i propietats medicinals associades a les fonts). Pots començar per un article publicat a El Punt Comarques Gironines 06-03-2009, pàgina 48, sobre el tema, que trobaràs aquí.\nTambé et serà útil un plànol de Ribes on hi ha indicada la localització de les fonts, com ara aquest.\n5. L’origen dels topònims és molt divers. Llegeix el que escriu Sebastià Bartina al número 60 (1972) de la Revista de Girona, en un article titulat “Temes gironins de toponímia: Ribes de Freser”, sobre l’origen del nom de la Font del Duc.\nTocant Ribes, a la rel mateixa de Sant Antoni, de la banda del tren elèctric que va a Puigcerdá, hi ha la Font del Duc.[...]. El duc és un ocell de presa semblant al mussol banyut, però més gras (Bubo bubo, Bubo máximus). A Ribes n'hi ha de la classe gran (Strix bubo). Són de color fosc i grogós, nocturns, cacen més rates en una nit que un gat en vuit dies, té uns 60 centímetres. Els pagesos diuen que després de l’àliga és l'ocell més gros. El Pirineu n'ha tingut sempre, de ducs, I sobre aquesta font de Ribes hi ha una balma, pràcticament inaccessible, en el penyal de Sant Antoni, que sempre he sentit a dir que era, i potser ho és encara, niu de ducs. Els literats en parlen: «L'ahuc condolit i tètric d'un mussol o duc llunyadà» (J. Massó Torrents, Croquis pirinencs, Barcelona 1896,p. 1l6).\nBusca els noms de les fonts que hi ha a Ribes de Freser i classifica-les segons l’origen del topònim (per exemple: noms de persones).\n6. Busca informació sobre l’autor i sobre les característiques de la seva obra poètica. Indica quines d’aquestes característiques trobes en el poema proposat.\n7. Escriu un poema dedicat a una font que coneguis. Mira de fer que la sonoritat dels versos tingui relació amb el significat. Per fer-ho, pots fer servir tècniques com l’associació de paraules. Pensa en mots solts que t’evoqui la font en què t’inspires i busca, per a cadascuna d’aquestes paraules, altres mots que s’hi relacionin pel significat i per la sonoritat. Per exemple:\nfont, frescor, fressa, etc.\nriu, raja, rajolí, etc.\nDesprés mira de fer servir alguns d’aquests mots en el teu poema. Pots ajudar-te amb un diccionari de sinònims, i un de rimes, si el vols fer rimat. Quan el tinguis acabat i polit, envia’ns-el a viulapoesia@viulapoesia.com.


La mirada del balcó: El lladre II\nOlga Xirinacs 8 de febrer de 2013, a les 7:51\nL'home previngut hauria de portar al damunt paperassa falsa per repartir als que en volen saber alguna cosa. M'has animat a fer-ho. Llàstima que, si no la robo, em em costarà diners d'encarregar-la. M'hauré d'espavilar d'una manera o altra.\n(Això ho podria pensar algú que s'esperés a la comissaria i hagués vist el cas.)\nUnknown 8 de febrer de 2013, a les 15:25\nI també ho podria explicar des del seu punt de vista, com a testimoni, encara que només de la darrera part de la història. Gràcies Olga.


Bartomeu: “Ja hem pagat més del que ens toca”\nDefensa a l’Audiència Nacional que els contractes de Neymar van ser responsabilitat de Rosell\nEL PRESIDENT, PRUDENT Bartomeu va defensar la seva innocència i confia a poder veure com li aixequen la imputació en aquest cas. GONZALO ARROYO MORENO / GETTY\nMadridJosep Maria Bartomeu, primer president del Barça en actiu imputat en un cas judicial, va afirmar davant el jutge de l’Audiència Nacional Pablo Ruz que, quan va assumir el càrrec de president, va demanar als assessors fiscals de l’entitat que regularitzessin la situació relacionada amb el fitxatge de Neymar. Segons fonts presents en la compareixença, les seves instruccions van consistir en assumir un “risc zero”, fet que ha suposat que el Barça hagi “pagat de més”, quan va abonar els 13.550.830 euros aportats per regularitzar la situació davant l’Agència Tributària.\nDurant una mica més de tres hores, Bartomeu va ser interrogat en relació amb tots els contractes per fitxar Neymar, inclosos els signats amb el grup d’empreses del pare del jugador que representen els seus drets. Bartomeu va dir que ell no va intervenir ni en la negociació ni en la configuració de cap d’aquests contractes, ja que el “lideratge” va ser assumit pel seu antecessor, Sandro Rosell, que va dimitir el gener del 2014. Rosell va ser imputat en la causa per dos delictes fiscals i un de societari. Bartomeu, com a vicepresident esportiu de l’entitat, va signar els contractes que li corresponien, perquè va donar per bones les gestions que s’havien fet.\nSegons el comunicat que va emetre el club, Bartomeu va declarar que tant ell com Rosell van donar “ordres de tributar la contractació d’acord amb els criteris dels assessors fiscals del club”. I, amb motiu del procés iniciat per l’Audiència Nacional, Bartomeu va demanar “un estudi del conjunt dels contractes del fitxatge, amb instruccions de màxima prudència i risc zero”. “L’estudi va aconsellar una regularització tributària que es va fer efectiva el mes de febrer del 2014”. El Barça va afegir que “a hores d’ara les quantitats ingressades a Hisenda superen el que s’exigeix en qualsevol interpretació tributària”.\nL’acusació contra Bartomeu es limita a l’exercici fiscal del 2014. La Fiscalia sosté que el Barça hauria d’haver retingut 2.845.700 euros pel pagament de l’impost de la renda de les persones físiques (IRPF), ja que Neymar ja residia a Espanya llavors. Aquests milions s’obtenen d’aplicar el tipus impositiu del 52% als cinc milions d’euros que es van incloure en una addenda al contracte de reconeixement d’incompliment signat el 2011 -any en què es van iniciar les negociacions per fitxar el brasiler-, pel qual el Barça reconeixia l’obligació de pagar al jugador 40 milions d’euros. El 31 de juliol del 2013 es van modificar les dates i es va establir un últim pagament de cinc milions que havia de ser abonat el gener del 2014.\nPel fiscal del cas, José Perals, la meritació de la renda ja es produeix el 2014 i era llavors quan el club estava obligat a practicar la retenció per l’IRPF. El ministeri públic també té en compte, per xifrar el presumpte frau, els 450.000 euros derivats del contracte d’imatge que corresponen al 2014 i 22.500 euros més, que són el 5% de la quantitat anterior i que, segons el contracte de representació, el club hauria d’abonar a l’agent del jugador, el seu pare.\nBartomeu va defensar que la tributació per aquest últim pagament s’havia de fer en l’exercici fiscal del 2013, quan el jugador encara no residia a Espanya, de manera que el tipus impositiu seria inferior (del 24,75% i no del 52%). Si triomfa aquesta tesi, a més, la responsabilitat d’aquest delicte fiscal també podria ser atribuïble a Rosell, ja que manava llavors. De fet, un dels dos delictes contra la hisenda pública imputats a Rosell correspon a l’exercici 2013. L’altre és pel del 2011.\nDurant la declaració, el president va negar que les empreses de la família Neymar siguin una mena de tapadora per encobrir pagaments al jugador. Per això, va assegurar que aquestes empreses, ja des de l’any 2006, exploten els drets d’imatge del brasiler, i tenen contractades entre 30 i 40 persones en “un edifici de quatre plantes”. De fet, el Barça assegura que ha rebut informes de jugadors de les empreses del pare de Neymar i que ja ha rebut un milió de dòlars per utilitzar la imatge del jugador blaugrana per a un desodorant per a peus.\nDesprés de la declaració, les posicions segueixen inamovibles respecte al que és fonamental en el cas: quant va costar Neymar? El Barça manté que el preu del jugador brasiler va ascendir a 57.100.000 euros, mentre que la Fiscalia ho eleva a 94.892.181 euros. En concret, el ministeri públic quantifica en 82.743.485 euros el fitxatge, més 12.148.696 euros en impostos.\nTambé hauria d’haver comparegut el representant legal del Barça perquè li fos notificada la interlocutòria en què s’imputa a l’entitat el mateix delicte fiscal pel qual ha respost Bartomeu. No obstant això, l’exdirector de recursos i economia del club Néstor Amela ja va declarar com a testimoni en el procediment, de manera que el jutge Pablo Ruz es va oposar que ara pugui actuar en representació del Barça. L’advocat de l’entitat, Cristóbal Martell, es va donar per notificat de la imputació i va anunciar que es nomenarà un altre representant legal per continuar amb el cas.


Nom: BÚNQUER DE CAN VALL-LLOSERA\nAdreça: Can Vall-Llosera\nEs tracta d’una estructura rectangular mig soterrada feta de formigó que presenta dues entrades, una a cadascun dels costats llargs del rectangle. La part central o de regugi té un seguit de sis finestretes minúscules.\nLes galeries que baixen cap al pis inferior són fetes de rajol i bigues de fusta disposades en rampa fins el búnquer.\nDurant la Guerra Civil Espanyola, des de la primavera de 1938, Can Vall-llosera era el lloc de residència de les autoritats militars que treballaven al camp d’aviació del pla de Vidreres, situat en els camps veïns. El refugi existent era destinat al quarter de comandament.\nPer a la construcció del camp es va destruir una masia, Can Puig, es van desviar petits cursos fluvials i es van aplanar artificialment camps i finques properes al bosc de Can Puig. L’aparellador Víctor Gasull fou qui dirigí les obres, a més de les dels camps de Celrà i Puigcerdà.\nEn total, van haver-hi quatre grans bombardejos a la zona que van provocar algunes baixes militars, civils i materials, i es van malmetre alguns masos. Durant la Guerra Civil Espanyola, des de la primavera de 1938, Can Vall-llosera era el lloc de residència de les autoritats militars que treballaven al camp d’aviació del pla de Vidreres, situat en els camps veïns. El refugi existent era destinat al quarter de comandament.\nEn total, van haver-hi quatre grans bo...\n2005 Tasques de neteja i habilitació del refugi\nAADD Oct. 2000 El Camp d'aviació de Vidreres durant la Guerra Civil (1936-1939)